**Farské oznamy**

**Nanebovzatie Panny Márie rok B (15. 8. 2021)**

|  |  |  |
| --- | --- | --- |
| Pondelok |  | 18.00 |
| Utorok |  |  |
| Streda |  | 18.00 |
| Štvrtok |  |  |
| Piatok | Sv. Bernarda, opáta a učiteľa Cirkvi | 18.00 |
| Sobota | Sv. Pia X., pápeža | 18.00 Oblazov |
| Nedeľa | 21. nedeľa v období cez rok | 8.00 a 10.30 |

Od pondelka do budúcej soboty by som chcel ísť na dovolenku, preto v našej farnosti budú upravené sv. omše, veriac a prosiac vás o pochopenie pre tento trošku ochudobnený sviatostný režim. Počas týždňa ma budú zastupovať dôstojný pán Peter Jankech a Marián Majda a v sobotu a v nedeľu ma zastúpi pán kanonik Ladislav Herman z Považskej Bystrice. Za čo im veľmi pekne ďakujem. Keby nedaj Bože niekto zomrel alebo by potreboval zaopatriť, prosím, aby ste sa obrátili na p. farára z Dlhého Poľa Petra Jankecha.

S Božou pomocou sa nám podarilo získať pre náš kostol 15 000 eur. Podali sme projekt na Ministerstvo kultúry o pomoc pri odstránení zavlhnutia našich vnútorných múrov, na ktorých môžete vidieť, že sa nám rozrúša omietka i murivo pre vlhkosť, chlad a pôsobenie solí. Projekt sme písali na viac ako 30 000 uer, takže nám dali peniaze na polovičku kostola a tu sa chcem obrátiť na vás a poprosiť o pomoc. S farskou ekonomickou radou sme sa dohodli, že skúsime urobiť 3 zbierky, aby sa nám podarilo urobiť čo najviac z plánovaných prác, plus keď budeme mať obité steny kostola, skúsiť urobiť aj nové elektrické vedenie pri jednej robote, ktoré už je staršieho dáta. V tom takom smelšom odhade by sme potrebovali ešte asi 15 000 eur. Je to dosť peňazí, ale možno niekomu Pán Boh nakloní srdce pre podporu tohto Božieho chrámu a bude sa to dať zrealizovať i celé. Myslím, že to iste môžeme skúsiť a uvidíme ako to pôjde. Prvá zbierka na podporu chrámu by bola na budúcu nedeľu. Ďakujem za vaše pochopenie.

Podarilo sa nám založiť farskú charitu. Vedúcou bola zvolená Juliana Blašková, zástupkyňa Janka Blašková a pokladníčka Andrea Frolová. Za prijatie tejto služby im ďakujem. Ony budú kontaktné osoby pre ľudí v núdzi v našej farnosti.

„Diecézna charita Žilina organizuje Zbierku školských pomôcok od **1. júna** do **15. septembra** 2021. Školskými pomôckami, notebookmi, tabletmi pomôžete deťom zo sociálne slabších a mnohodetných rodín. Zberné miesta nájdete na stránke [www.charitaza.sk](http://www.charitaza.sk) , [www.charitapomaha.sk](http://www.charitapomaha.sk) a tiež v časopise Naša Žilinská diecéza.

Srdečne Vás chcem pozvať na sv. omšu so Svätým Otcom do Šaštína 15.9.. Bol by som veľmi rád, keby sme išli spolu. Bola by to naša prvá farská púť. Objednal som už i autobus. Cena na osobu je 10eur. Prosím, aby ste sa záväzne prihlasovali v sakristii. do Škoda, že podmienkou tohto stretnutia so Sv. Otcom je plná zaočkovanosť, mohli by sme sa tohto stretnutia zúčastniť viacerí, ale budeme rešpektovať nastavené pravidlá.

Chcem vás povzbudiť k modlitbe jedného desiatku alebo celého ruženca ako duchovnej prípravy na návštevu Sv. Otca na Slovensku. Viac informácií na nástenke.

Pozývame všetkých ľudí dobrej vôle do služby dobrovoľníka počas návštevy Svätého Otca. Pred-registrácia dobrovoľníkov prebieha na webovej adrese **dobrovolnicipapez.abuba.sk**. alebo na <https://www.navstevapapeza.sk/sk/dobrovolnik> Ďakujeme, že ste ochotní prispieť k dôstojnému a bezpečnému priebehu Národnej púte s pápežom Františkom.

Chcem sa poďakovať za vaše modlitby, obety, finančnú podporu našej farnosti za upratovanie a výzdobu kostola a prosím o upratovanie skupinku č. 14.

Želám vám peknú nedeľu.